pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-โฆษก ศบค. เผย พบผู้ป่วยรายใหม่ 4 ราย จาก State Quarantine ไม่พบผู้ติดเชื้อภายในประเทศติดต่อกัน 16 วัน
วันพุธที่ 10 มิถุนายน 2563
โฆษก ศบค. เผย พบผู้ป่วยรายใหม่ 4 ราย จาก State Quarantine ไม่พบผู้ติดเชื้อภายในประเทศติดต่อกัน 16 วัน
โฆษก ศบค. เผย พบผู้ป่วยรายใหม่ 4 ราย จาก State Quarantine ไม่พบผู้ติดเชื้อภายในประเทศติดต่อกัน 16 วัน
วันนี้ (10 มิถุนายน 2563) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. แถลงสถานการณ์ประจําวันและมาตรการควบคุมสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) สรุปสาระสําคัญ ดังนี้
1. สถานการณ์ผู้ติดเชื้อไวรัสโคโรนา 2019 (โควิด-19) ในไทย
สถานการณ์ผู้ติดเชื้อไวรัสโคโรนา 2019 (โควิด-19) ในไทย พบผู้ป่วยรายใหม่ 4 ราย ผู้ป่วยยืนยันสะสม 3,125 ราย อยู่ในสถานที่เฝ้าระวังที่รัฐจัดให้ 188 ราย ผู้ที่หายป่วยแล้วเพิ่มขึ้นอีก 8 ราย รวมเป็น 2,981 ราย ผู้เสียชีวิตยังคงที่ 58 ราย โดยผู้ป่วยใหม่ 4 ราย เดินทางมาจากต่างประเทศและเข้า State Quarantine จากสาธารณรัฐมาดากัสการ์ 1 ราย เป็นชายไทย อายุ 44 ปี ปากีสถาน 1 ราย เป็นหญิงไทย อายุ 34 ปี และประเทศอินเดีย 2 ราย เป็นหญิงไทย อายุ 35 ปี ผู้ป่วยที่มีประวัติติดเชื้อจากต่างประเทศ ณ วันที่ 10 มิ.ย. 2563 มีจํานวน 188 ราย จากผู้ป่วยทั้งหมด 3,125 ราย
2. สถานการณ์ผู้ติดเชื้อไวรัสโคโรนา 2019 (โควิด -19) ของโลก
สถานการณ์ผู้ติดเชื้อไวรัสโคโรนา 2019 (โควิด -19) ของโลกว่า พบผู้ติดเชื้อยืนยันสะสมอยู่ที่ 7,318,124 ราย อาการหนัก 54,000 กว่าราย (0.7%) หายป่วยแล้ว 3,600,000 กว่าราย คิดร้อยละ 49.2 เสียชีวิต 413,648 ราย ราวร้อยละ 5.7 โดยประเทศสหรัฐอเมริกายังเป็นประเทศที่มีผู้ติดเชื้อยืนยันสะสมมากที่สุด 2,000,000 กว่าราย และเสียชีวิตมากที่สุดอยู่ที่ 140,000 กว่าราย รองลงมาคือบราซิล และรัสเซีย ตามลําดับ ขณะที่ประเทศไทยเลื่อนลงจากลําดับที่ 85 ของโลก
3. การดําเนินการตามมาตรการ
รายงานการนําคนไทยกลับจากต่างประเทศ วันนี้ เวลา 12.25 น. จะมีคนไทยเดินทางกลับมาจากเนเธอร์แลนด์ 82 คน เวลา 16.30 น. จากฮ่องกง 115 คน เวลา 20.00 จากรัสเซีย 78 คน และเวลา 23.10 น. จากสหรัฐอเมริกา 224 คน ในวันพรุ่งนี้ (11 พฤษภาคม 63) เวลา 17.050 น. จะมีผู้เดินทางกลับจากไต้หวัน 130 คน เวลา 13.05 น. จากไต้หวัน 50 คน เวลา 17.45 จากไต้หวัน 120 คน และเวลา 16.15 น. จากอินโดนีเซีย 197 คน ทําให้ตั้งแต่ 3 เมษายน – 9 มิถุนายน ผู้เดินทางเข้าประเทศที่ต้องกักกันตัวในที่กักกันของรัฐจัดให้ (State Quarantine และ Local Quarantine) มียอดคัดกรองสะสม 36,478 ราย เพิ่มขึ้นวานนี้ 744 ราย กลับบ้านได้แล้วสะสม 26,331 ราย และพบเชื้อจากสถานกักกันที่รัฐจัดให้สะสม 188 ราย รักษาหายแล้ว 98 ราย
------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีระบุรัฐบาลเตรียมยื่นอุทธรณ์กรณีศาลยกฟ้อง “ทัวร์ศูนย์เหรียญ”
วันอังคารที่ 29 สิงหาคม 2560
นายกรัฐมนตรีระบุรัฐบาลเตรียมยื่นอุทธรณ์กรณีศาลยกฟ้อง “ทัวร์ศูนย์เหรียญ”
นายกรัฐมนตรีระบุรัฐบาลเตรียมยื่นอุทธรณ์กรณีศาลยกฟ้อง “ทัวร์ศูนย์เหรียญ”
วันนี้ (29 สิงหาคม 2560) เวลา 14.30 น. ณ บริเวณห้องโถง ตึกบัญชา 1 ทําเนียบรัฐบาล พลเอก ประยุทธ์ จันทร์โอชากล่าวภายหลังการประชุมคณะรัฐมนตรีถึงกรณี ศาลยกฟ้อง “ทัวร์ศูนย์เหรียญ” ว่า รัฐบาลให้ความสําคัญในเรื่องดังกล่าว และกําลังให้ฝ่ายกฎหมายดําเนินการอุทธรณ์ รวมถึงดําเนินการด้านภาษี พร้อมกล่าวยืนยันว่า ไม่มีการให้ความช่วยเหลือแต่อย่างใด
----------------------------------------
รัฐบาลไทย-ข่าวทำเนียบรัฐบาล-นายกฯ ปลุกกระแสการท่องเที่ยวเชิงวัฒนธรรมเมืองรอง 55 จว. มอบหน่วยงานหลักหาแนวทางส่งเสริม แนะใช้บัญชีมรดกภูมิปัญญาชาติให้เป็นประโยชน์ พร้อมชูจุดเด่นแต่ละจังหวัดให้น่าสนใจ
วันเสาร์ที่ 7 เมษายน 2561
นายกฯ ปลุกกระแสการท่องเที่ยวเชิงวัฒนธรรมเมืองรอง 55 จว. มอบหน่วยงานหลักหาแนวทางส่งเสริม แนะใช้บัญชีมรดกภูมิปัญญาชาติให้เป็นประโยชน์ พร้อมชูจุดเด่นแต่ละจังหวัดให้น่าสนใจ
นายกฯ ปลุกกระแสการท่องเที่ยวเชิงวัฒนธรรมเมืองรอง 55 จว. มอบหน่วยงานหลักหาแนวทางส่งเสริม แนะใช้บัญชีมรดกภูมิปัญญาชาติให้เป็นประโยชน์ พร้อมชูจุดเด่นแต่ละจังหวัดให้น่าสนใจ
วันที่ 7 เมษายน 2561 พลเอก ประยุทธ์ จันทร์โอชา นายกรัฐมนตรี กล่าวถึงกระแสความนิยมละครอิงประวัติศาสตร์ที่ทําให้คนไทยสนใจเดินทางท่องเที่ยวแหล่งโบราณสถาน และศึกษาเรื่องราวทางประวัติศาสตร์เพิ่มมากขึ้น ส่งผลให้ยอดจําหน่ายหนังสือในหมวดประวัติศาสตร์ โบราณคดี และอัตชีวประวัติบุคคลสําคัญในอดีต เพิ่มขึ้น ว่า ถือเป็นเรื่องที่ดี และอยากให้เกิดความยั่งยืน คนไทยเกิดความใฝ่รู้ รักความเป็นไทย และสืบสานมรดกทางวัฒนธรรมอันทรงคุณค่าของชาติตลอดไป
“นายกฯ ให้แนวทางกับกระทรวงการท่องเที่ยวฯ กระทรวงวัฒนธรรม และกระทรวงมหาดไทยในฐานะที่ดูแลแต่ละจังหวัดในภาพรวม ไปค้นหาเอกลักษณ์ภูมิปัญญาท้องถิ่นที่มีความโดดเด่น เพื่อนําไปเชื่อมโยงกับการจัดกิจกรรมการท่องเที่ยว เจาะกลุ่มนักท่องเที่ยวทั้งชาวไทยและต่างชาติที่สนใจเกี่ยวกับรากเหง้าและวิถีชีวิตแบบไทย โดยเฉพาะในเมืองรอง 55 จังหวัด ที่รัฐบาลมีนโยบายกระตุ้นการท่องเที่ยวอยู่ในขณะนี้”
นายกรัฐมนตรียกตัวอย่างภูมิปัญญาทางวัฒนธรรมของชาติประจําปี 2561 ที่เพิ่งขึ้นบัญชี จํานวน 18 รายการ 6 สาขา ได้แก่ 1) สาขาวรรณกรรมพื้นบ้านและภาษา 2) ศิลปะการแสดง 3) แนวปฏิบัติทางสังคม 4) ความรู้เกี่ยวกับธรรมชาติและจักรวาล 5) งานช่างฝีมือดั้งเดิม 6) การละเล่นและกีฬาพื้นบ้าน เช่น ประเพณีปอยส่างลอง จ.แม่ฮ่องสอน การทํากลองเอกราช จ.อ่างทอง เรือก่าบาง จ.พังงา วัวเทียมเกวียน จ.เพชรบุรี การเล่นสะบ้า จ.สมุทรปราการ นนทบุรี กาญจนบุรี หรือลิเก จ.พิจิตร-นครสวรรค์ สะไน จ.ศรีษะเกษ และวายังกูเละ จ.ยะลา สามารถนําไปสร้างเรื่องราว (Story) และจัดแผนกิจกรรมการท่องเที่ยว พร้อมจัดหาสิ่งอํานวยความสะดวกรองรับ เพื่อให้เป็นทางเลือกให้แก่นักท่องเที่ยว
สําหรับจังหวัดหรือชุมชนที่ยังไม่มีสิ่งดึงดูดใจแก่ท่องเที่ยว อยากให้ช่วยกันคิดและค้นหา เพราะเชื่อว่าทุกพื้นที่ย่อมมีจุดเด่นเฉพาะตัว ซึ่งอาจเป็นไปได้ทั้งรูปแบบของสถานที่ ผลิตภัณฑ์และภูมิปัญญาท้องถิ่น อาหาร ประเพณี หรือแม้แต่บุคคลต้นแบบ ก็สามารถนําไปสร้างเรื่องราวที่น่าสนใจได้
ทั้งนี้ นายกรัฐมนตรีสนับสนุนความร่วมมือตามแนวทางประชารัฐที่ภาครัฐ เอกชน และคนในพื้นที่ ร่วมกันริเริ่ม สร้างสรรค์ และบริหารจัดการกิจกรรมการท่องเที่ยวของตนเอง เพื่อสร้างอาชีพและรายได้ รวมทั้งรักษาและสืบทอดสมบัติที่ล้ําค่าของไทยให้ยั่งยืนต่อไป
-----------------------------
รัฐบาลไทย-ข่าวทำเนียบรัฐบาล-อนุทิน-ประภัตร หารือร่วมผู้เชี่ยวชาญต่างชาติแลกเปลี่ยนประสบการณ์กัญชาทางการแพทย์
วันอังคารที่ 30 กรกฎาคม 2562
อนุทิน-ประภัตร หารือร่วมผู้เชี่ยวชาญต่างชาติแลกเปลี่ยนประสบการณ์กัญชาทางการแพทย์
กระทรวงสาธารณสุข กระทรวงเกษตรและสหกรณ์ หารือร่วมกับผู้เชี่ยวชาญชาวอเมริกันเพื่อแลกเปลี่ยนข้อมูลและประสบการณ์ในการปลูกกัญชาเพื่อการแพทย์ เทคโนโลยี ทางเลือกสร้างรายได้เกษตรกร
วันนี้ (30 กรกฎาคม 2562) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ นายแพทย์สุขุม กาญจนพิมาย ปลัดกระทรวงสาธารณสุข และผู้เกี่ยวข้อง หารือผู้เชี่ยวชาญนักวิจัยชาวอเมริกัน โดยนายอนุทินให้สัมภาษณ์ภายหลังการหารือว่า รัฐมนตรีช่วยว่าการกระทรวงเกษตรและสหกรณ์ ได้นําผู้เชี่ยวชาญชาวอเมริกันมาแลกเปลี่ยนประสบการณ์และให้ข้อมูลเกี่ยวกับกัญชาในครั้งนี้ด้วยความหวังดีที่จะสร้างโอกาสและรายได้ให้กับเกษตรกรไทย โดยผู้เชี่ยวชาญเป็นนักวิจัยที่มีประสบการณ์ มีความรู้เกี่ยวกับกัญชาเป็นอย่างดี ไม่ใช่เศรษฐีหรือนักลงทุน เป็นการให้ข้อมูลถึงการพัฒนาสายพันธุ์และเทคโนโลยีในการปลูกกัญชา การนําไปใช้ทางการแพทย์ และนําไปใช้ในอุตสาหกรรมอื่นๆ
“สําหรับประเทศไทยเบื้องต้นจะเป็นการปลูกเพื่อศึกษาทางการแพทย์และเป็นยารักษาโรค หากใช้ได้ผลจริงจะนําไปสู่การสร้างรายได้ให้ประชาชน ยืนยันไม่มีให้ต่างชาติเข้ามาร่วมทุนแน่นอน ในส่วนของกัญชาจะทําแต่เรื่องที่เป็นประโยชน์ แต่สิ่งดีๆ อะไรที่ทําไม่ได้หรือกฎหมายห้ามทําผมจะไม่ทํา ซึ่งผมเองมาจากประชาชน หากคิดหรือทํางานใด จะไม่เอื้อประโยชน์ให้ผู้ใดทั้งสิ้น จะทําเพื่อประโยชน์ของประเทศชาติและส่วนรวม สําหรับความคืบหน้าในการต่อใบอนุญาตให้หมอพื้นบ้าน 3,000 กว่าคน กระทรวงสาธารณสุขจะดําเนินการเร็วๆนี้ เพื่อให้รักษาคนไข้ได้เหมือนเดิม” นายอนุทินกล่าว
รัฐบาลไทย-ข่าวทำเนียบรัฐบาล-รมช.ธรรมนัส ลุยตรวจลำน้ำชี
วันอังคารที่ 7 มกราคม 2563
รมช.ธรรมนัส ลุยตรวจลําน้ําชี
รมช.ธรรมนัส ลุยตรวจลําน้ําชี เร่งแก้ปัญหาภัยแล้ง ช่วยเหลือพี่น้องเกษตรกร
รมช.ธรรมนัสลุยตรวจลําน้ําชีเร่งแก้ปัญหาภัยแล้งช่วยเหลือพี่น้องเกษตรกร
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังลงพื้นที่ตรวจราชการรับฟังปัญหาและข้อเสนอแนะของประชาชนในการเตรียมมาตรการรับมือภัยแล้งที่กําลังจะมาถึง
และขับเคลื่อนนโยบายของนายกรัฐมนตรีเกี่ยวกับภัยแล้งในการลงพื้นที่ดูภัยแล้งและตรวจดูลําน้ําชี ณ
อ.แวงน้อยโรงเรียนแวงใหญ่วิทยาคมอ.ชนบทและอบต.ศรีบุญเรืองจ.ขอนแก่นสั่งว่าจากนโยบายของท่านนายกรัฐมนตรีในการแก้ไขปัญหาภัยแล้งรัฐบาลได้จัดมาตรการแก้ไขภาวะภัยแล้งปี2563โดยการเติมน้ําให้ลุ่มแม่น้ําเจ้าพระยาผ่านแม่น้ําป่าสักแม่น้ําท่าจีนแม่น้ําแม่กลองและแม่น้ําบางปะกงพร้อมทั้งส่วนราชการทั้งในส่วนกลาง,ส่วนท้องถิ่นและส่วนภูมิภาคให้ร่วมมือกันขุดลอกคูคลองซ่อมแซมอ่างเก็บน้ําขนาดใหญ่และอ่างเก็บน้ําขนาดเล็กทุกตําบล
ให้มีน้ํามากพอใช้ในแต่ละชุมชนไปเป็นระยะเวลา180วันหรือ6เดือนและทางกระทรวงเกษตรและสหกรณ์ได้มีการจัดทําฝนเทียมโดยกรมฝนหลวงและการบินเกษตรร่วมปฏิบัติงานกับหน่วยบินของ3เหล่าทัพ
ทั้งกองทัพบกกองทัพเรือและกองทัพอากาศเพื่อบรรเทาความเดือดร้อนของพี่น้องเกษตรกร
“ปัญหาภัยแล้งเป็นภัยธรรมชาติที่สร้างความเสียหายทางเศรษฐกิจและสังคมทั้งในด้านการขาดแคลนน้ําเพื่อการอุปโภคบริโภคและด้านการเพาะปลูกผลิตผลทางการเกษตรที่ต้องพึ่งแหล่งน้ําจากธรรมชาติประกอบกับไทยเป็นประเทศที่ส่งออกสินค้าเกษตรและผลิตภัณฑ์แปรรูปทางการเกษตรที่สําคัญของโลกภัยแล้งจึงมีผลกระทบโดยตรงต่อการลดลงของผลผลิตทางด้านการเกษตรของไทยทางกระทรวงเกษตรฯจึงเร่งก่อสร้างโครงการพัฒนาแหล่งน้ําที่สําคัญและโครงการพัฒนาแก้มลิงสองฝั่งล้ําน้ําชีและทําฝายชะลอน้ําเพื่อเร่งช่วยเหลือพี่น้องเกษตรกร”
ร้อยเอกธรรมนัสกล่าว
ทั้งนี้ในจังหวัดขอนแก่นสถานการณ์น้ําในอ่างเก็บน้ําเขื่อนอุบลรัตน์มีปริมาณน้ําอยู่ในเกณฑ์น้ําน้อยสามารถสนับสนุนน้ําได้เฉพาะการอุปโภค-บริโภคและรักษาระบบนิเวศเท่านั้นปัจจุบันที่เขื่อนอุบลรัตน์ได้นําน้ําก้นอ่างมาใช้แล้วประมาณ95ล้านลูกบาศก์เมตรยืนยันไม่กระทบต่อความมั่นคงแข็งแรงของตัวเขื่อนในส่วนของลําน้ําชีนั้นที่มีต้นกําเนิดจากเทือกเขาเพชรบูรณ์ในเขตอ.หนองบัวแดงจ.ชัยภูมิจากสภาพลําน้ําชีค่อนข้างแคบในช่วงต้นและคดเคี้ยวจึงมักประสบปัญหาอุทกภัยบริเวณสองฝั่งลําน้ําชีเป็นประจําประกอบกับพื้นที่ลุ่มน้ําชีมีขนาดใหญ่และการเปลี่ยนแปลงของสภาวะอากาศมักมีการผันแปรของปริมาณน้ําฝนส่งผลให้เกิดความแห้งแล้งในช่วงที่ฝนทิ้งช่วงในทางกลับกันเมื่อมีฝนตกหนักก็ทําให้เกิดน้ําไหลหลากท่วมพื้นที่อยู่อาศัยและพื้นที่การเกษตรทางจังหวัดได้ส่งเจ้าหน้าที่ลงพื้นที่ติดตามสถานการณ์น้ําพรม-เชิญเพื่อวางแผนแก้ไขปัญหาการขาดแคลนน้ําดิบสําหรับผลิตประปาพร้อมประชาสัมพันธ์สถานการณ์น้ําโดยขอความร่วมมือให้ประชาชนและเกษตรกรใช้น้ําอย่างประหยัดและคุ้มค่าเพื่อให้มีน้ําเพียงพอสําหรับการอุปโภคบริโภคและใช้ในการเกษตร
รัฐบาลไทย-ข่าวทำเนียบรัฐบาล-ไทย-สวีเดน พร้อมกระชับความร่วมมือในสาขาที่ทั้งสองมีศักยภาพเพื่อฟื้นฟูเศรษฐกิจร่วมกันภายหลังสถานการณ์โควิด-19 คลี่คลาย
วันพุธที่ 24 มิถุนายน 2563
ไทย-สวีเดน พร้อมกระชับความร่วมมือในสาขาที่ทั้งสองมีศักยภาพเพื่อฟื้นฟูเศรษฐกิจร่วมกันภายหลังสถานการณ์โควิด-19 คลี่คลาย
ไทย-สวีเดน พร้อมกระชับความร่วมมือในสาขาที่ทั้งสองมีศักยภาพเพื่อฟื้นฟูเศรษฐกิจร่วมกันภายหลังสถานการณ์โควิด-19 คลี่คลาย
วันนี้ (วันพุธที่ 24 มิถุนายน 2563) เวลา 09.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายสตัฟฟาน แฮร์สเตริม (H.E. Mr. Staffan Herrström) เอกอัครราชทูตราชอาณาจักรสวีเดนประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสพ้นจากหน้าที่ โดยศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี กล่าวสรุปสาระสําคัญการหารือ ดังนี้
นายกรัฐมนตรีกล่าวขอบคุณเอกอัครราชทูตราชอาณาจักรสวีเดนประจําประเทศไทยที่มีบทบาทสําคัญในการส่งเสริมความสัมพันธ์ระหว่างกันตลอดระยะเวลาที่ดํารงตําแหน่ง เป็นส่วนหนึ่งในการธํารงความสัมพันธ์ทวิภาคีไทยและสวีเดนที่ใกล้ชิดราบรื่นยาวนานถึง 152 ปี โดยมีความสัมพันธ์ระดับพระราชวงศ์เป็นพื้นฐาน โอกาสนี้ นายกรัฐมนตรียืนยันพร้อมสานต่อความร่วมมือระหว่างประเทศต่อไป
เอกอัครราชทูตสวีเดนประจําประเทศไทยขอบคุณรัฐบาลไทยที่ให้ความร่วมมือและสนับสนุนการทํางานตลอดระยะเวลาที่ดํารงตําแหน่ง ชื่นชมไทยเป็นประเทศที่น่าอยู่ มีวัฒนธรรม และสถานที่ท่องเที่ยวสวยงาม เป็นจุดหมายปลายทางที่ได้รับความนิยมจากนักท่องเที่ยว พร้อมหวังว่าไทยและสวีเดนจะเพิ่มพูนความร่วมมือระหว่างกันมากขึ้น ทั้งในด้านการค้า การลงทุน และการแลกเปลี่ยนนักเรียน/นักศึกษาระหว่างกัน
นอกจากนี้ เอกอัครราชทูตชื่นชมความสําเร็จของไทยในการควบคุมการแพร่ระบาดของไวรัสโคโรนา 2019 (โควิด-19) ซึ่งนายกรัฐมนตรีกล่าวให้กําลังใจและแสดงความเชื่อมั่นในแนวทางของรัฐบาลสวีเดนในการควบคุมสถานการณ์โควิด-19 พร้อมหวังว่า เมื่อสถานการณ์คลี่คลาย ไทยและสวีเดนจะกระชับความร่วมมือระหว่างกันทั้งในด้านการลงทุน การท่องเที่ยว และสาธารณสุข โดยเฉพาะอย่างยิ่ง ไทยพร้อมแลกเปลี่ยนประสบการณ์ในประเด็นเกี่ยวกับการบริหารสถานการณ์โควิด-19 และให้ความร่วมมือด้านการวิจัยและพัฒนาวัคซีนโควิด-19
โอกาสนี้ ทั้งสองได้หารือในประเด็นความร่วมมือด้านเศรษฐกิจ เพื่อฟื้นฟูภายหลังสถานการณ์โควิด-19 โดยนายกรัฐมนตรียินดีที่ไทยเป็นหนึ่งในพื้นที่เป้าหมายที่มีศักยภาพสําคัญของนักลงทุนชาวสวีเดน พร้อมเชิญชวนให้ภาคเอกชนของสวีเดนขยายการลงทุนในไทยมากขึ้น โดยเฉพาะในพื้นที่ EEC ในสาขาที่สวีเดนมีศักยภาพ อาทิ เศรษฐกิจหมุนเวียน และการพัฒนาที่ยั่งยืน รวมถึงการพัฒนาทรัพยากรมนุษย์ ซึ่งไทยต้องการที่จะแลกเปลี่ยนเรียนรู้ประสบการณ์จากสวีเดน
รัฐบาลไทย-ข่าวทำเนียบรัฐบาล-สธ.กำชับผู้บริหารในพื้นที่ ทบทวนมาตรการความปลอดภัยในสถานบริการตามบริบทพื้นที่
วันอาทิตย์ที่ 14 มกราคม 2561
สธ.กําชับผู้บริหารในพื้นที่ ทบทวนมาตรการความปลอดภัยในสถานบริการตามบริบทพื้นที่
กระทรวงสาธารณสุข กําชับผู้บริหารในภูมิภาคทั่วประเทศ ทบทวนมาตรการความปลอดภัยสถานบริการในความรับผิดชอบ  พร้อมปรับให้สอดคล้องตามบริบทของพื้นที่
กระทรวงสาธารณสุข กําชับผู้บริหารในภูมิภาคทั่วประเทศ ทบทวนมาตรการความปลอดภัยสถานบริการในความรับผิดชอบ พร้อมปรับให้สอดคล้องตามบริบทของพื้นที่ โดยเฉพาะในพื้นที่ห่างไกลเสี่ยงเกิดเหตุไม่พึงประสงค์ต่อเจ้าหน้าที่ผู้ปฏิบัติงาน ประชาชนผู้มารับบริการ รวมทั้งทรัพย์สินของทางราชการ
แพทย์หญิงพรรณพิมล วิปุลากร รองปลัดกระทรวงสาธารณสุข ให้สัมภาษณ์ว่า ได้หารือมาตรการความปลอดภัยในสถานบริการสาธารณสุข เพื่อป้องกันการเกิดเหตุไม่พึงประสงค์ต่อเจ้าหน้าที่ผู้ปฏิบัติงาน ประชาชนผู้มารับบริการ รวมทั้งทรัพย์สินของทางราชการ โดยให้ผู้บริหารในพื้นที่ ประกอบด้วยนายแพทย์สาธารณสุขจังหวัด ผู้อํานวยการโรงพยาบาล สาธารณสุขอําเภอ ทบทวนมาตรการที่มีอยู่ ปรับให้สอดคล้องตามบริบทของแต่ละพื้นที่ เพื่อสร้างขวัญและกําลังใจเจ้าหน้าที่ ทั้งนี้ หากพื้นที่ใดมีปัญหาที่ไม่สามารถแก้ไขได้ในระดับพื้นที่ หรือต้องการสนับสนุนจากส่วนกลางเป็นการเฉพาะ ให้แจ้งได้ที่ผู้ตรวจราชการประจําเขตสุขภาพได้ทันที เพื่อให้จัดบริการประชาชนได้ครอบคลุมทั้งในและนอกเวลาราชการ โดยเจ้าหน้าที่ผู้ปฏิบัติงาน ประชาชนผู้มารับบริการ มีความปลอดภัย
สําหรับมาตรการความปลอดภัยที่กระทรวงสาธารณสุขได้ประกาศให้นายแพทย์สาธารณสุขจังหวัด เพิ่มมาตรการให้สถานบริการในสังกัด โดยเฉพาะโรงพยาบาลส่งเสริมสุขภาพตําบล (รพ.สต.) ที่อยู่ห่างไกล มี 7 ข้อ ประกอบด้วย 1.สํานักงานสาธารณสุขจังหวัด/โรงพยาบาลแม่ข่าย จัดให้มีระบบป้องกัน ระบบเตือนภัย เช่น กล้องวงจรปิด กริ่งสัญญาณ เป็นต้น 2.คณะกรรมการพัฒนาคุณภาพชีวิตระดับอําเภอ เครือข่ายสุขภาพระดับอําเภอ วิเคราะห์พื้นที่เพื่อกําหนดการจัดเวรนอกเวลาราชการ เพื่อให้เกิดประโยชน์แก่ประชาชนตามบริบทของแต่ละพื้นที่ 3.ส่งเสริมการใช้ช่องทาง สายด่วน 1669 ป้ายประชาสัมพันธ์ขั้นตอนการเข้ารับบริการ รวมทั้งการมาติดต่อนอกเวลาราชการควรมีญาติมาด้วย 4.จัดเจ้าหน้าที่ชายหรือจัดระบบการขึ้นเวรคู่ ร่วมกับเจ้าหน้าที่ จิตอาสา อสม. ญาติ เพื่อนบ้านใกล้เคียงสถานบริการ 5.จัดให้มีระบบเวรยามรักษาความปลอดภัย (รปภ.) ทั้งนี้ อาจดําเนินการร่วมกับ ภาคีเครือข่าย อบต.เทศบาล ผู้นํา กู้ชีพ กู้ภัย จิตอาสา ตํารวจ เป็นต้น 6.จัดหาป้อมยามชุมชนให้อยู่ใกล้ๆ หรือจัดระบบเชื่อมโยงที่ติดต่อได้ 7.สร้างรั้วชุมชน สัมพันธภาพเพื่อนบ้าน สําหรับการจัดบริการนอกเวลาราชการให้แต่ละพื้นที่พิจารณาตามความจําเป็น โดยคํานึงถึงความปลอดภัยของเจ้าหน้าที่ด้วย
********************************** 14 มกราคม 2561
รัฐบาลไทย-ข่าวทำเนียบรัฐบาล-“บิ๊กอู๋”จ่อยื่นสัตยาบันสาร ILO ฉบับที่ 29 คุ้มครองสิทธิแรงงานตามมาตรฐานสากล
วันอาทิตย์ที่ 3 มิถุนายน 2561
“บิ๊กอู๋”จ่อยื่นสัตยาบันสาร ILO ฉบับที่ 29 คุ้มครองสิทธิแรงงานตามมาตรฐานสากล
รมว.แรงงาน พร้อมคณะ เตรียมเข้าพบ นายกาย ไรเดอร์ ผู้อํานวยการใหญ่ ILO และจดทะเบียนยื่นสัตยาบันอนุสัญญา ฉบับที่ 29 ว่าด้วยแรงงานบังคับ พร้อมกล่าวถ้อยแถลงต่อเวทีการประชุมใหญ่ประจําปีของ ILO ในวันที่ 4 มิถุนายนนี้
เมื่อวันที่ 2 มิถุนายน 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน พร้อมด้วย นายจรินทร์ จักกะพาก ปลัดกระทรวงแรงงาน และคณะ เข้าพบ นายเสข วรรณเมธี เอกอัครราชทูต ผู้แทนถาวรไทยประจําสหประชาชาติ ณ นครเจนีวา ในโอกาสที่เดินทางไปประชุมองค์การแรงงานระหว่างประเทศ (ILC) สมัยที่ 107 ระหว่างวันที่ 1 – 7 มิถุนายน 2561 ณ นครเจนีวา สมาพันธรัฐสวิส ตามที่ประเทศไทยได้เข้าร่วมเป็นสมาชิกก่อตั้งองค์การแรงงานระหว่างประเทศ(ILO) ตั้งแต่ พ.ศ. 2462 (ค.ศ. 1919) โดยในการประชุมในครั้งนี้รัฐมนตรีว่าการกระทรวงแรงงาน มีวาระเข้าพบ Mr. Guy Ryder ผู้อํานวยการใหญ่ ILO และจดทะเบียนยื่นสัตยาบันพิธีสารเสริมอนุสัญญาฯ ฉบับที่ 29 ว่าด้วยแรงงานบังคับ ค.ศ. 1930 พร้อมกล่าวถ้อยแถลงต่อที่ประชุมใหญ่ในวันที่ 4 มิถุนายนนี้ด้วย
สําหรับการเข้าร่วมประชุมใหญ่ ILO สมัยที่ 107 ของ รมว.แรงงาน และคณะในครั้งนี้จะเป็นการยืนยันถึงเจตนารมณ์ความร่วมมือระหว่างประเทศประเทศไทยในฐานะสมาชิกองค์การแรงงานระหว่างประเทศต่อเวทีโลก ในเรื่อง มาตรการในการช่วยเหลือและคุ้มครองแรงงานให้สอดคล้องกับหลักสิทธิมนุษยชน การสร้างความตระหนักรู้ให้แก่ประชาชนทั่วไป คนหางาน คนงาน นายจ้าง รวมถึงหน่วยงานผู้มีอํานาจที่เกี่ยวข้องในประเด็นว่าด้วยแรงงานบังคับ และส่งเสริมให้ผู้เกี่ยวข้องมีส่วนร่วมในความรับผิดชอบ และส่งเสริมให้เกิดการเคารพสิทธิมนุษยชน อันนําไปสู่การหลีกเลี่ยงปัญหาและแก้ไขปัญหาการค้ามนุษย์ของประเทศไทยต่อไป
-------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สํานักประสานความร่วมมือระหว่างประเทศ - ภาพ/
2 มิถุนายน 2561
รัฐบาลไทย-ข่าวทำเนียบรัฐบาล-นายกรัฐมนตรี ห่วงประชาชนเดือดร้อน “บีทีเอส” ขัดข้องถี่ ระบุ“กสทช.” เร่งแก้ปัญหาแบนด์วิชท์คลื่นความถี่
วันพุธที่ 27 มิถุนายน 2561
นายกรัฐมนตรี ห่วงประชาชนเดือดร้อน “บีทีเอส” ขัดข้องถี่ ระบุ“กสทช.” เร่งแก้ปัญหาแบนด์วิชท์คลื่นความถี่
นายกรัฐมนตรี ห่วงประชาชนเดือดร้อน “บีทีเอส” ขัดข้องถี่ ระบุ“กสทช.” เร่งแก้ปัญหาแบนด์วิชท์คลื่นความถี่
วันนี้ (27 มิถุนายน 2561) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีให้สัมภาษณ์ภายหลังการประชุมคณะรัฐมนตรี (ครม.) ถึงปัญหารถไฟฟ้า บีทีเอสขัดข้องอย่างต่อเนื่องว่า มีความกังวลต่อปัญหาดังกล่าว ตั้งแต่ได้ทราบข่าวนี้ ระหว่างที่อยู่ต่างประเทศ กรณีของรถไฟฟ้าบีทีเอสมีปัญหามาตลอด เพราะใช้งานมานาน สําหรับปัญหาที่ระบบอาณัติสัญญาณนั้น เขาได้ประสานงานกับสํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) มาแก้ไข รวมถึงการพิจารณาว่าอาจต้องปรับแบนด์วิชท์คลื่นความถี่หรือไม่ เพราะมีการให้เช่าช่วงแบนด์วิชท์คลื่นความถี่ต่าง ๆ โดยตอนนี้มีผู้ใช้แบนด์วิชท์คลื่นความถี่ 2300 เมกกะเฮิร์ตซึ่งมันอาจใกล้กับคลื่นความถี่ของบีทีเอส ทั้งนี้ ผู้ที่เกี่ยวข้องกําลังแก้ปัญหาอยู่ โดยเข้าใจถึงความเดือดร้อนลําบากของประชาชนคนไทย ไม่ว่าทุกเรื่องที่เป็นความเดือดร้อน รัฐบาลก็เป็นทุกข์เช่นกัน
นายกรัฐมนตรีกล่าวว่า อย่างไรก็ตาม สิ่งสําคัญคือเราต้องเร่งรัดการพัฒนาในเรื่องระบบต่าง ๆ และโครงสร้างพื้นฐานของเรา รวมถึงการเชื่อมโยงเส้นทางคมนาคมต่าง ๆ ขึ้นมาให้ได้ โดยในการให้ต่างประเทศมาร่วมลงทุนในโครงการเหล่านี้ จะต้องกําหนดไว้ในการให้สิทธิประโยชน์ในการลงทุนหรือในทีโออาร์ว่าต้องมีการถ่ายทอดเทคโนโลยี มีการตั้งศูนย์วิจัยและพัฒนา หรือจะมีแผนการดูแลประชาชนและสิ่งแวดล้อมอย่างไรบ้าง
“ผมเดินทางไปที่อังกฤษและฝรั่งเศสก็มีปัญหาเช่นกัน มีการหยุดงานประท้วง แต่การประท้วงของเขานั้น เป็นไปในลักษณะที่รถไฟเคยวิ่ง 10 ขบวนก็เหลือแค่ 8 ขบวน ไม่ประท้วงหมด เขาไม่ทําอะไรให้เกิดความเดือดร้อนมาก ซึ่งประชาชนก็ต้องยอมรับ เพราะเป็นเรื่องของประชาธิปไตย แต่ไม่ใช่ประท้วงทุกอย่าง จนเหมือนทุกอย่างล้มเหลว อย่างไรก็ตาม เราจะต้องเร่งรัดการพัฒนา และการลงทุนกับต่างชาตินับจากนี้ จะต้องมีการถ่ายทอดเทคโนโลยีให้ไทย ตั้งศูนย์วิจัยและพัฒนาดูแลประชาชนแลสิ่งแวดล้อม ไม่ใช่จะให้สิทธิประโยชน์เพียงอย่างเดียว เราจําเป็นต้องลงทุนในโครงสร้างพื้นฐาน เพื่อความไร้รอยต่อ ซึ่งทุกประเทศยินดีที่จะสร้างงาน สร้างอาชีพ รับคนไทยเข้าทํางานในบริษัท” นายกรัฐมนตรีกล่าว
-------------------------------------
รัฐบาลไทย-ข่าวทำเนียบรัฐบาล-หัวเว่ยยื่นคำขอรับส่งเสริมการลงทุนจากบีโอไอ
วันจันทร์ที่ 28 ตุลาคม 2562
หัวเว่ยยื่นคําขอรับส่งเสริมการลงทุนจากบีโอไอ
หัวเว่ยยื่นคําขอรับส่งเสริมการลงทุนจากบีโอไอ
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) รับคําขอรับการส่งเสริมการลงทุนจาก บริษัท หัวเว่ย เทคโนโลยี่ (ประเทศไทย) จํากัด เพื่อลงทุนตั้งกิจการสถานฝึกฝนวิชาชีพในพื้นที่ EEC หลังจากกล่าวปาฐกถาพิเศษ ในงานสัมมนาเรื่อง “Strategic Partnership through the Belt and Road Initiative and the EEC” ณ โรงแรมโฟร์ซีซั่น เซินเจิ้น ประเทศจีน
รัฐบาลไทย-ข่าวทำเนียบรัฐบาล-บสย.ปิดโครงการค้ำประกันสินเชื่อ SMEs ทวีทุน (PGS6) ปรับปรุงใหม่ 17 ธนาคารร่วมปล่อยสินเชื่อ 133,492 ล้านบาท
วันจันทร์ที่ 9 กรกฎาคม 2561
บสย.ปิดโครงการค้ําประกันสินเชื่อ SMEs ทวีทุน (PGS6) ปรับปรุงใหม่ 17 ธนาคารร่วมปล่อยสินเชื่อ 133,492 ล้านบาท
บสย. ปิดโครงการค้ําประกันสินเชื่อ SMEs ทวีทุน (PGS6) ปรับปรุงใหม่ บรรลุเป้าหมาย เต็มวงเงิน 81,000 ล้านบาท 17 ธนาคารพันธมิตรพร้อมใจปล่อยสินเชื่อ 133,492 ล้านบาท
นายวิเชษฐ วรกุล รองผู้จัดการทั่วไป สายงานธุรกิจ บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า บสย.ได้ปิดตัวโครงการค้ําประกันสินเชื่อ SMEs ทวีทุน (PGS6) ปรับปรุงใหม่ วงเงิน 81,000 ล้านบาท ซึ่งเป็นไปตามระยะเวลาสิ้นสุดโครงการ ณ วันที่ 30 มิถุนายน 2561 โดย บสย.และ 17 ธนาคารพันธมิตร คู่ความร่วมมือร่วมกันเป็นกลไกในการขับเคลื่อนเศรษฐกิจ ปล่อยสินเชื่อและค้ําประกันสินเชื่อ ช่วยผู้ประกอบการSMEs เข้าถึงแหล่งเงินทุน ได้จํานวน 19,636 ราย อนุมัติวงเงินค้ําประกันสินเชื่อจํานวน 81,000 ล้านบาท ก่อให้เกิดสินเชื่อในระบบ 133,492 ล้านบาท
โดย 5 กลุ่มธุรกิจค้ําประกันสูงสุด ประกอบด้วย 1.กลุ่มบริการ วงเงิน 20,905 ล้านบาท 2.กลุ่มการผลิตสินค้าและการค้าอื่น ๆ วงเงิน 8,658 ล้านบาท 3.กลุ่มอาหารและเครื่องดื่ม วงเงิน 7,826 ล้านบาท 4.กลุ่มเหล็ก ผลิตภัณฑ์โลหะ และเครื่องจักร วงเงิน 6,524 ล้านบาท และ 5.กลุ่มเกษตรกรรม วงเงิน 6,498 ล้านบาท
นายวิเชษฐ กล่าวว่า นับเป็นโครงการที่สนับสนุนการเข้าถึงสินเชื่อที่ได้รับการตอบรับที่ดีเยี่ยม ฟรีค่าธรรมเนียมค้ําประกัน 4 ปี โดยรัฐบาลและธนาคารพันธมิตร ร่วมกันชําระค่าธรรมเนียมค้ําประกันสินเชื่อแทน เพื่อให้ผู้ประกอบการ SMEs มีต้นทุนการเงินที่ลดลง
อย่างไรก็ตาม ในขณะนี้ บสย.ได้เตรียมความพร้อมสําหรับโครงการค้ําประกันสินเชื่อ PGS7 วงเงิน 150,000 ล้านบาท ซึ่งอยู่ระหว่างนําเสนอต่อกระทรวงการคลังและคณะรัฐมนตรีตามลําดับ นอกจากนี้ บสย.ยังได้เชิญธนาคารพันธมิตร ร่วมรับฟังการชี้แจงเกี่ยวกับแนวทางการดําเนินโครงการดังกล่าว อาทิ หลักการและเหตุผล ประเภทของกลุ่มการค้ําประกันสินเชื่อเพื่อให้เข้าถึงผู้ประกอบการ SMEs ทุกกลุ่ม และข้อมูลอื่น ๆ เพื่อให้ธนาคารต่าง ๆ ได้เตรียมความพร้อม ก่อนที่คณะรัฐมนตรีจะมีมติอนุมัติโครงการ
บรรษัทประกันสินเชื่ออุตสาหกรรมขนาดย่อม ศูนย์ลูกค้าสัมพันธ์ 0-2890 9999
ชนิญญา สันสมภาค 081-860-7477   chaninya@tcg.or.th
ศรัญยู ตันติเสรี 091-771-2885   saranyu@tcg.or.th
วิชุดา ก้องกีรติ 089-605-9870  wichuda@tcg.or.th
www.facebook.com/tcg.or.th www.tcg.or.th
รัฐบาลไทย-ข่าวทำเนียบรัฐบาล-รัฐบาลเดินหน้าสกัดหมอกควัน ฝุ่น PM 2.5 เพื่อคุณภาพอากาศที่ดีของภาคเหนือ
วันศุกร์ที่ 18 ตุลาคม 2562
รัฐบาลเดินหน้าสกัดหมอกควัน ฝุ่น PM 2.5 เพื่อคุณภาพอากาศที่ดีของภาคเหนือ
วันศุกร์ที่ 18 ตุลาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเตรียมพร้อมป้องกันและรับมือสถานหมอกควันภาคเหนือ ปี 2563 ไม่ให้ส่งผลกระทบต่อสุขภาพอนามัยของประชาชน และควบคุมไม่ให้ปริมาณฝุ่นละอองสูงเกินเกณฑ์มาตรฐานตลอดปี 2563 โดย หากฝุ่นละอองสูงเกินเกณฑ์มาตรฐาน ให้ประกาศห้ามเผาทันที เร่งเปลี่ยนพื้นที่เกษตรใน 9 จังหวัดภาคเหนือไปสู่การเป็นเกษตรปลอดการเผา ภายใน 3 ปี ลดจุดความร้อน (Hotspot) ในพื้นที่ป่าให้เป็นศูนย์ ในระหว่างวันที่ 15 มี.ค.- 30 เม.ย 63 เพื่อขับเคลื่อนวาระแห่งชาติ “การแก้ไขปัญหามลพิษด้านฝุ่นละออง” ให้เกิดผลอย่างเป็นรูปธรรมโดยเร็ว
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี